Document ID: /roh_data/filtered/fineweb-2-filterrobots_roh.jsonl.gz/14974

Suenter che l’anteriur goli naziunal svizzer Curdin Furrer ha terminà sia carriera, ha Cuira engaschà sco successur il goli naziunal da la Tschechia David Rytych. Il goli da 31 onns ha dà las ultimas quatter stagiuns en sia patria cun Florbal Mladá Boleslav. La stagiun passada ha el manà ses club al titel da campiun tschec.
Grond success sco goli naziunal
David Rytych ha gia dà 78 gieus cun l'equipa naziunala tscheca ed ha dà quatter giadas a campiunadis mundials. L'onn 2010 ha el gudagnà cun la Tschechia la medaglia da bronz. In onn pli tard ha el festivà in ulteriur grond success sin livel internaziunal. Lura ha Rytych gudagnà cun SSV Helsinki il Champions Cup dad unihockey.
RR novitads 10.00